సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
గోల్డ్ మెడల్ సాధిస్తా అనుకున్నా
బాడ్మింటన్ క్రీడాకారిణి సైనా ఆటలో ఒక వైవిధ్యం ఉంటుంది. వరుసగా రెండో ఒలింపిక్స్‌లోనూ సైనా నెహ్వాల్‌ పతకం గెలిచేలా తన ఆట మెరుగుపరుకుంది.
TNN | Updated:
Jun 30, 2016, 04:09PM IST
బాడ్మింటన్ క్రీడాకారిణి సైనా ఆటలో ఒక వైవిధ్యం ఉంటుంది. వరుసగా రెండో ఒలింపిక్స్‌లోనూ సైనా నెహ్వాల్‌ పతకం గెలిచేలా తన ఆట మెరుగుపరుకుంది. లండన్ ఒలింపిక్స్‌లో మహిళల సింగిల్స్‌లో కాంస్యం నెగ్గిన సైనా... ఈసారి మరింత మెరుగైన ప్రదర్శన కనబరిచేందుకు కృషిచేస్తోంది. ఒలింపిక్స్ ఆమె మూడో సారి ఆడనున్నారు. 2008 , 2012 లో జరిగిన ఒలింపిక్స్ పోటీల్లో ఆమె పాల్గొని ఆడారు. 'నా ఒలింపిక్ జర్నీ' అనే పుస్తకంలో ఒలింపిక్స్ లో ఎదురైన తన అనుభవాలను ఆమె పంచుకున్నారు. పాత్రికేయుడు దిగ్విజయ్ సింగ్ డియో, అమిత్ బోస్ ఈ పుస్తకాన్ని రాస్తున్నారు. 2008 ఒలింపిక్ క్రీడలలో సైనా నెహ్వాల్ క్వార్టర్ ఫైనల్ చేరుకోవడం ఆమె లైఫ్ కు టర్నింగ్ పాయింట్ అయింది. ఇండోనేషియన్ ఓపెన్ పోటీలో చైనా కు చెందిన వాంగ్ లింగ్ ఓడించి 2009 లో సైనా తొలి సూపర్ సిరీస్ టైటిల్ కైవసం చేసుకుంది సైనా. 2012 ఒలింపిక్స్‌ లో సైనా ముందు నుంచీ తన ఆటలో ప్రతిభ చూపించింది. గ్రూప్‌ స్టేజ్‌లో జుక్చిట్‌, ఎల్‌ టాన్‌పై విజయం సాధించి, ఫ్రీ క్వార్టర్‌ ఫైనల్స్‌ యాజీ, క్వార్టర్‌ ఫైనల్స్‌లో టిని బయిన్‌పై విజయ పరంపర కొనసాగించింది. సెమీ ఫైనల్స్‌లో చైనా క్రీడాకారిణి యాంగ్‌ యహన్‌ చేతిలో పరాభవం ఎదురైంది. కాంస్య పతకం రేసులో చైనాకు చెందిన యాంగ్‌ జిన్‌ పై విజయం సాధించి భారత్‌ పతాకాన్ని ఎగురవేసింది సైనా. కానీ ఆ ఒలింపిక్స్ లో బంగారం పతకం సాధించడమే తాను లక్ష్యంగా పెట్టుకున్నాని చెప్పారు సైనా.
"నేను బ్యాడ్మింటన్ గా కెరీర్ ప్రారంభించడం గర్వంగా ఉంది. ఇతరులకు నేను ఇన్ స్పైర్ గా మారడం చాలా ఆనందంగా ఉంది. ముఖ్యంగా ప్రస్తుత జనరేషన్ అమ్మాయిలకు ఆదర్శంగా ఉండడాన్ని హ్యాపీగా ఫీలవుతున్నా. బీజింగ్ ఒలింపిక్స్ తర్వాత నాపై మరింత అంచనాలు పెరిగాయి. అందుకనుగుణంగా నేను నా ఆట తీరును మరింత మెరుగుపరుచుకున్నా’’.
‘‘నేను ఎప్పుడూ నా ఆటను స్థిరంగానే ఆడతాను. చాలా టోర్నమెంట్ లో సెమీ ఫైనల్స్, ఫైనలుకు చేరుకుని ఆడాను. అలాగే నా ర్యాంకింగ్ కూడా చాలా మెరుగుపడింది. 2010లో నేను వరుసగా నేను వరుసగా మూడు టైటిళ్లను గెలుచుకున్నా. ది ఇండియన్ ఓపెన్, సింగపూర్ ఓపెన్, ఇండోనేషియన్ ఓపెన్స్ లో నేను విజయం సాధించాను. అదే ఏడాది నేను దేశంలో అత్యున్నత క్రీడా పురస్కారమైన రాజీవ్ గాంధీ ఖేల్ రత్న అవార్డు నన్ను వరించింది. అలాగే ఢిల్లీలో జరిగిన కామన్వెల్త్ గేమ్స్ లోనూ బంగారం పతకాన్ని గెలుచుకున్నాను. అయితే నా ఆట విషయంలో నా విజయాలలో గురువు పుల్లెల గోపిచంద్‌ కృషి ఎంతో ఉంది.’’
2012 లండన్‌ ఒలింపిక్స్‌ మహిళల బ్యాడ్మింటన్‌ సింగిల్స్‌లో సైనా నెహ్వాల్‌ కాంస్యాన్ని అందుకుంది. కాంస్యం కోసం సైనాతో పోటీపడ్డ చైనాకు చెందిన ప్రపంచ రెండో ర్యాంకర్‌ జిన్‌ వాంగ్‌ ఆధిక్యంలో ఉండగా గాయంతో వైదొలిగింది. మ్యాచ్‌ సాగితే విజయం ఎవరిని వరించేదో తెలియదు గానీ, ఇన్నేళ్లు సైనా పడ్డ శ్రమకు విజయం ఈ రూపంలో దక్కింది.‘‘నేను ఒక సందర్భంలో చాలా నిరాశ చెందాను. (సెమీ ఫైనల్ కోల్పోవడం). నేను బంగారం పతకం గెలుచుకునేందుకు లండన్ వెళ్లాను. కచ్చితంగా బంగారం పతకంతోనే తిరిగి వస్తానని నేను అనుకున్నా. నాలుగేళ్లుగా కలలు కన్నది కూడా నేను దాని కోసమే.’’